CELEX: 62016CN0044
Language: lt
Date: 2016-01-25 00:00:00
Title: Byla C-44/16 P: 2016 m. sausio 25 d. Dyson Ltd pateiktas apeliacinis skundas dėl 2015 m. lapkričio 11 d. Bendrojo Teismo (ketvirtoji kolegija) priimto sprendimo byloje T-544/13 Dyson Ltd/Europos Komisija

25.4.2016   
            
            
               LT
            
            
               Europos Sąjungos oficialusis leidinys
            
            
               C 145/18
            
         2016 m. sausio 25 d.Dyson Ltd pateiktas apeliacinis skundas dėl 2015 m. lapkričio 11 d. Bendrojo Teismo (ketvirtoji kolegija) priimto sprendimo byloje T-544/13 Dyson Ltd/Europos Komisija
   
   (Byla C-44/16 P)
   (2016/C 145/23)
   Proceso kalba: anglų
   
      Šalys
   
   
      Apeliantė: Dyson Ltd, atstovaujama solisitorių E. Batchelor, M. Healy, baristerio F. Carlin, advocate A. Patsa
   
      Kita proceso šalis: Europos Komisija
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               panaikinti visą skundžiamą sprendimą;
            
         
               —
            
            
               panaikinti visą skundžiamą Reglamentą (1); ir
            
         
               —
            
            
               priteisti iš Komisijos bylinėjimosi išlaidas, įskaitant Dyson išlaidas, susijusias su bylos nagrinėjimu Bendrajame Teisme ir šioje instancijoje.
            
         
      Apeliacinio skundo pagrindai ir pagrindiniai argumentai
   
   
      Dyson tvirtina, kad Bendrasis Teismas padarė teisės klaidų, nes:
   
               i.
            
            
               pirma, Bendrasis Teismas iškraipė Dyson ieškinio pagrindą, kai nurodė, kad yra padaryta akivaizdi klaida, o ne teisinių įgaliojimų trūkumas pagal Direktyvos 2010/30/ES (2) 10 straipsnio 1 dalį;
            
         
               ii.
            
            
               antra, Bendrasis Teismas neteisingai išaiškino Komisijos deleguotų įgaliojimų apimtį, numatytą Direktyvos 2010/30/ES 10 straipsnio 1 dalyje;
            
         
               iii.
            
            
               trečia, Bendrasis Teismas pažeidė Dyson teisę į gynybą, kiek tai susiję su faktais, dėl kurių jai nebuvo suteikta galimybė pateikti savo nuomonę;
            
         
               iv.
            
            
               ketvirta, Bendrasis Teismas iškraipė ir (arba) neatsižvelgė į visus reikšmingus įrodymus;
            
         
               v.
            
            
               penkta, Bendrasis Teismas pažeidė Teisingumo Teismo statuto 36 straipsnį, nes nemotyvavo šių teiginių: (i) nurodė, kad viena iš akivaizdžių klaidų buvo taikytinas teisės kriterijus; (ii) padarė išvadą, kad Dyson duomenys buvo „itin spekuliatyvūs“; (iii) rėmėsi nenustatyto „poveikio tyrimo“ neapibrėžta dalimi; (iv) neatsižvelgė į Dyson pateiktus įrodymus dėl rezultatų atkuriamumo, ir
            
         
               vi.
            
            
               šešta, Bendrasis Teismas netinkamai taikė vienodo požiūrio kriterijų.
            
         
      Dyson prašo Teisingumo Teismo panaikinti skundžiamą sprendimą ir patenkinti jos Bendrajame Teisme pareikštus reikalavimus, panaikinant Komisijos reglamentą (ES) Nr. 665/2013 („ginčijamą reglamentą“), nes yra pakankamai informacijos, kad būtų priimtas sprendimas iš esmės dėl pirmoje instancijoje iškeltų klausimų.
   
      (1)  2013 m. gegužės 3 d. Komisijos deleguotas reglamentas (ES) Nr. 665/2013 kuriuo įgyvendinant Europos Parlamento ir Tarybos direktyvą 2010/30/ES nustatomi dulkių siurblių ekologinio projektavimo reikalavimai (OL L 192, p. 1).
   
      (2)  2010 m. gegužės 19 d. Europos Parlamento ir Tarybos direktyva 2010/30/ES dėl su energija susijusių gaminių suvartojamos energijos ir kitų išteklių nurodymo ženklinant gaminį ira pie jį pateikiant standartinę informaciją (OL L 153, p. 1).